OpenLLM-France/wikimedia huggingface dataset:
# Clinocalcomenita

La clinocalcomenita és un mineral de la classe dels òxids. Rep el nom per la seva relació amb la calcomenita.

## Característiques

La clinocalcomenita és un òxid de fórmula química CuSeO₃·2H₂O. Cristal·litza en el sistema monoclínic. La seva duresa a l'escala de Mohs és 2.
Segons la classificació de Nickel-Strunz, la clinocalcomenita pertany a «04.JH - Selenits sense anions addicionals, amb H₂O» juntament amb els següents minerals: calcomenita, ahlfeldita, cobaltomenita, mandarinoïta, orlandiïta i larissaïta.

## Formació i jaciments

Va ser descrita per primera vegada a partir de mostres de la província de Gansu, a la República Popular de la Xina. També ha estat descrita a Bolívia, els Estats Units, França, Alemanya i la República Democràtica del Congo.

## Referències

* ↑ «Clinochalcomenite» (en anglès). Mindat. [Consulta: 17 abril 2018].
# Faisà de Bulwer

El faisà de Bulwer (Lophura bulweri) és una espècie d'ocell de la família dels fasiànids (Phasianidae) que habita la selva de les terres baixes de Borneo.

## Referències

* ↑ del Hoyo, Josep. All the birds of the world (en anglès). Barcelona: Lynx editions, 2020, p. 65. ISBN 978-84-16728-37-4.
# Sant Francesc en èxtasi

Sant Francesc en èxtasi és un quadre realitzat a l'oli sobre taula pel pintor renaixentista italià Giovanni Bellini. Mesura 124 cm d'alçada i 142 cm d'amplada. Està datat cap a 1480. Es conserva en la Frick Collection de Nova York.
L'obra està signada “IOANNES BELLINVS” sobre un cartellino sobre un arbust que queda a baix a l'esquerra.
La tela representa a Sant Francesc d'Assís mentre es troba en èxtasi rebent els estigmes.
A l'esquerra es troba un ase immòbil que pot interpretar-se com a símbol d'humilitat i paciència o també l'estupidesa i l'obstinació.
A la dreta, sobre un banc, es troba una calavera, símbol de la mort.
És una de les obres que l'artista va realitzar entorn de l'any 1480, com la Resurrecció de Crist que es conserva en els Museus de Berlín i el Sant Jeróni del Palau Pitti, Florència. Aquestes obres es caracteritzen per emmarcar una àmplia gamma de sentiments humans en la varietat del camp i el cel italians. Cuida el detall sense caure en l'anecdòtic.

## Referències

* Ballarin, A., "Bellini", en el Diccionari Larousse de la pintura, tom I, Editorial Planeta-De Agostini, S. a., 1987. ISBN 84-395-0649-X.
# Mera (dona de Tegeates)

Mera (en grec antic Μαῖρα, Maira), va ser, segons la mitologia grega, una heroïna arcàdia filla d'Atles i esposa del rei Tegeates, un dels fills de Licàon. Tegeates és l'epònim de la ciutat de Tegea.
Mera va ser la mare de Limó i Escefre, i també de Cidó, Arquedi i Gortis. Es conta que Limó va matar el seu germà Escefre. Els fets van anar així: Apol·lo i Àrtemis van voler venjar les negatives d'hospitalitat que havia tingut la seva mare Leto, mentre encara els duia al ventre. Van arribar al Peloponès, al regne de Tegeates, on els va acollir Escefre, que es va posar a parlar en privat amb Apol·lo. El seu germà Limó ho va veure i es va pensar que malparlaven d'ell, i el va matar. Àrtemis el travessà amb una de les seves fletxes. Quan Tegeates i Mera es van assabentar que els déus eren allí, els van oferir sacrificis, però les divinitats, inflexibles, van marxar, deixant el país sotmès a una fam horrible. Quan van consultar l'oracle de Delfos, els va dir que havien de tributar honors fúnebres a Escefre. A Tegea es va constituir una festa anual en el seu honor, en la qual es recordava la persecució de Limó per part d'Àrtemis.
Mera tenia la seva tomba al costat de la del seu marit, a l'àgora de Tegea.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1964, 2008, p. 359. ISBN 9788496061972.
Viccionari
# Ida Ou Kazzou

Ida Ou Kazzou (en àrab ايدا وكازو, Īdā wu-Kāzzū; en amazic ⵉⴷⴰ ⵓ ⴽⵣⵣⵓ) és una comuna rural de la província d'Essaouira, a la regió de Marràqueix-Safi, al Marroc. Segons el cens de 2014 tenia una població total de 5.182 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# José Antela Conde

José Antela Conde (Teis (Pontevedra), 1900 - Vigo, 27 d'agost de 1936) va ser un cambrer i polític socialista de Galícia, alcalde de la població de Pontevedra de Lavadores durant la Segona República, executat víctima de la repressió dels revoltats en la Guerra Civil espanyola.
Quan es va produir el cop d'estat del 18 de juliol de 1936 que va donar lloc a la Guerra Civil, el dia 20 a Vigo, al mateix temps que es llegia el bàndol de guerra en la Porta del Sol, van ser assassinats quinze veïns que van increpar als militars revoltats. A partir d'aquest moment i fins al dia 23, a Vigo i altres localitats properes, incloent Lavadores, es va mantenir certa resistència als colpistes per part de membres de la forces integrants del Front Popular i sindicalistes de la UGT, CNT, així com de la FAI. Fracassada la resistència, molts dirigents obrers, líders polítics i veïns sense cap adscripció van ser detinguts. José Antela, no obstant això, es va presentar voluntari, acompanyat del capellà de Mos i un oficial de l'exèrcit davant un jutge de Vigo quan es va assabentar que era reclamat per la justícia. Va ser jutjat en un consell de guerra el 22 d'agost, condemnat a mort per traïció i a la pena accessòria de multa d'un milió de pessetes.
Va ser executat en el cementiri de Pereiró cinc dies després, al costat de l'alcalde de Vigo, Emilio Martínez Garrido, el president de l'agrupació socialista de Vigo, Apolinar Torres, Ramón González Brunet, Waldo Gil Santóstegui, Manuel Rey Gómez i els diputats i exdiputats socialistes Ignacio Seoane Fernández, Enrique Heraclio Botana Pérez i Antonio Bilbatúa Zubeldía. El seu germà, Luis Antela, també resident a Lavadores, va ser assassinat en una saca.

## Referències

* ↑ Briallos, Antón. Vigo 1936. La contribución libertaria a la resistencia contra el alzamiento militar de 1936 en Vigo. Santiago de Compostela: Ateneo Libertario Ricardo Mella, 2003. Arxivat 2012-01-27 a Wayback Machine.
* ↑ Entrada Arxivat 2012-03-04 a Wayback Machine., al Diccionario biográfico del socialismo español
* ↑ Entrada d'Apolinar Torres Arxivat 2012-02-03 a Wayback Machine., al Diccionario biográfico del socialismo español.
# Massimino

Massimino (en lígur: Mascimin; en piemontès: Massimin) és un comune (municipi) a la Província de Savona a la regió italiana de Ligúria, situat a uns 70 quilòmetres a l'oest de Gènova i uns 35 quilòmetres a l'oest de Savona. A 31 d'octubre de 2017 la població era de 103 habitants.
El municipi de Massimino conté les frazioni (pobles o llogarets) de San Vincenzo, San Pietro, Selagni, Cerri, Costa, i Villa Muraglia.
Massimino limita amb els següents municipis: Bagnasco, Calizzano, Murialdo i Perlo.

## Referències

* ↑ Dades Istat
# Clinoatacamita

La clinoatacamita és un mineral de la classe dels halurs, que pertany al grup de l'atacamita. Rep el seu nom en al·lusió a la seva morfologia monoclínica i per la seva relació amb l'atacamita.

## Característiques

La clinoatacamita és un element químic de fórmula química Cu₂(OH)₃Cl. Cristal·litza en el sistema monoclínic. La seva duresa a l'escala de Mohs és 3. Es confon fàcilment amb la paratacamita, amb la qual es troba estretament relacionada.
Segons la classificació de Nickel-Strunz, la clinoatacamita pertany a «03.DA: Oxihalurs, hidroxihalurs i halurs amb doble enllaç, amb Cu, etc., sense Pb» juntament amb els següents minerals: atacamita, melanotal·lita, botallackita, hibbingita, kempita, paratacamita, belloïta, herbertsmithita, kapellasita, gillardita, haydeeïta, anatacamita, claringbul·lita, barlowita, simonkol·leïta, buttgenbachita, connel·lita, abhurita, ponomarevita, anthonyita, calumetita, khaidarkanita, bobkingita, avdoninita i droninoïta.
L'anatacamita és un sinònim de clinoatacamita. Originalment es pensava que era un polimorf separat i triclínic de l'atacamita, la clinoatacamita i la paratacamita, sent visualment indistinguible dels dos últims. Va ser desacreditada per l'Associació Mineralògica Internacional 5 anys després de la seva publicació, en ser considerada una clinoatacamita maclada.

## Formació i jaciments

Va ser descoberta a Chuquicamata, al districte homònim situat a Calama, a la província d'El Loa (Regió d'Antofagasta, Xile). Als territoris de parla catalana ha estat descrita a les mines La Amorosa i Cueva de la Guerra Antigua, totes dues a Vilafermosa, a la província de Castelló.

## Referències

* ↑ «Clinoatacamite» (en anglès). Mindat. [Consulta: 15 novembre 2017].
* ↑ «Anatacamite» (en anglès). Mindat. [Consulta: 15 novembre 2017].
# Faisà de Swinhoe

El faisà de Swinhoe (Lophura swinhoii) és una espècie d'ocell de la família dels fasiànids (Phasianidae) que habita boscos als turons de Taiwan.

## Referències

* ↑ del Hoyo, Josep. All the birds of the world (en anglès). Barcelona: Lynx editions, 2020, p. 65. ISBN 978-84-16728-37-4.
# Sant Francesc del Mas d'en Roca

Sant Francesc del Mas d'en Roca és una capella situada al Mas d'en Roca, en el municipi de Montferrer i Castellbò (Alt Urgell), i inclosa en l'Inventari del Patrimoni Arquitectònic de Catalunya.

## Descripció

És una capella d'una sola nau amb capçalera plana orientada a nord. Un embigat de fusta sosté un llosat de doble vessant força nou. La façana original de migdia, que era retranquejada i amb un ull de bou circular que coronava una porta rectangular, ha estat recentment reblerta fins a quedar tota la façana a la mateixa vertical, i s'hi ha afegit una porta metàl·lica. La porta queda emmarcada per un arc de mig punt força gran. És una construcció rústega de pedres sense fer filades, i els murs mantenen restes d'arrebossat.

## Referències

* ↑ «Capella de Sant Francesc del Mas d'en Roca». Pla d'ordenació urbanística municipal: Catàleg de béns protegits p. 29-30. Ajuntament de Montferrer i Castellbò. Arxivat de l'original el 3 de març 2016. [Consulta: 9 maig 2012].
* ↑ «Capella de Sant Francesc del Mas d'en Roca». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 8 maig 2012].
# Mari Carmen Izquierdo

María del Carmen Izquierdo Vergara (Lerma, Burgos, 22 de febrer de 1950 - Madrid, 30 de juliol del 2019) va ser una periodista espanyola, pionera del periodisme esportiu.

## Biografia

Graduada a l'Escola Oficial de Periodisme de Madrid, la seva carrera va estar estretament vinculada a la informació esportiva, i va ser en el seu moment una autèntica pionera de la presència femenina a Espanya en aquesta àrea del periodisme tradicionalment reservada als homes.
Va començar la seva activitat en el diari esportiu As i un any després ingressava en Televisió espanyola. Va ser la primera dona a informar sobre esport en la història del mitjà a Espanya, i en una primera etapa ho va fer al noticiari 24 horas (1970-1972) que dirigia Manuel Martín Ferrand a la Segunda Cadena.
Posteriorment exerciria tasques de presentació en els espais esportius Tiempo y marca i Estudio estadio, i al final dels anys setanta i principis dels vuitanta es va encarregar de la secció Esports al Telediario, el principal informatiu de la cadena.
També, va poder realitzar la cobertura de diversos esdeveniments, com Jocs Olímpics, Mundials o Europeus de futbol i altres esports.
En el món de la ràdio, el 1987 va ser designada Cap d'Esports de Radiocadena Española.
En premsa escrita, a més, va col·laborar amb els diaris Marca, Diario 16, Pueblo i Informaciones, i va ser sotsdirectora de la revista Gráfico Deportivo.
En l'última etapa de la seva carrera professional va exercir el càrrec de Directora de Producció Executiva de Programes Esportius de TVE durant gairebé deu anys i posteriorment el de directora general adjunta del Pla ADO, càrrecs que va compaginar amb la presidència de l'Associació Espanyola de la Premsa Esportiva entre 1993 i 2013.
Entre els premis rebuts, figura la Medalla de Plata al Mèrit Esportiu. Altres càrrecs d'honor que va ostentar inclouen Vocal del Consell Rector de Travesses, Patró de la Fundació de la Lliga de Futbol Professional, membre del Comitè Olímpic Espanyol, i jurat del Premi Príncep d'Astúries dels Esports.
Va morir a Madrid, com a conseqüència d'un càncer de pàncrees. Va ser incinerada el 31 de juliol de 2019 al Cementiri de l'Almudena de Madrid.

## Referències

* ↑ «Muere Mari Carmen Izquierdo, pionera de las periodistas deportivas españolas» (en castellà). Marca, 30-07-2019. [Consulta: 12 agost 2019].
* ↑ González-Martín, Tomás. «Muere Mari Carmen Izquierdo, pionera del periodismo deportivo en España» (en castellà). ABC, 30-07-2019. [Consulta: 12 agost 2019].
* ↑ «ABC (Madrid) - 10/03/1983, p. 101 - ABC.es Hemeroteca». [Consulta: 12 agost 2019].
* ↑ «Mari Carmen Izquierdo dice adiós» (en espanyol europeu), 16-02-2013. [Consulta: 12 agost 2019].
* ↑ 20Minutos. «Muere Mari Carmen Izquierdo, una de las mujeres pioneras en el periodismo deportivo español» (en castellà), 30-07-2019. [Consulta: 12 agost 2019].
# Ida Ou Guelloul

Ida Ou Guelloul (àrab ايدا اوكلول) és una comuna rural de la província d'Essaouira de la regió de Marràqueix-Safi. Segons el cens de 2014 tenia una població total de 5.999 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Killer List of Videogames

The Killer List of Videogames (KLOV) és un lloc web dedicat a catalogar videojocs recreatius antics i nous. És un departament de videojocs de l'International Arcade Museum. Ha sigut fet per col·laboradors i fans d'arreu del món. És potser la base de dades amb més informació d'Internet.

## Enllaços externs

* Lloc web de The Killer List of Videogames (KLOV)
* Top 100 de KLOVArxivat 2007-08-04 a Wayback Machine.
# Mary-Kate i Ashley Olsen

Mary-Kate i Ashley Olsen (Sherman Oaks, 13 de juny del 1986) són actrius i empresàries estatunidenques.

## Biografia

Van néixer a Sherman Oaks, Califòrnia, filles de David Olsen i Jarnette Jones. Les bessones Mary-Kate i Ashley van començar les seves carreres com a actrius en la sèrie televisiva “Full House” (a Llatinoamèrica, “Tres per Tres”; a Espanya, “Padres forzosos”) 1987. Contractades a l'edat de cinc mesos, van començar a actuar als nou mesos d'edat. El programa era molt popular a finals de la dècada de 1980 i al començament de la dècada de 1990, i les dues germanes interpretaven el mateix personatge, Michelle Tanner, fent els canvis durant la filmació, per a no violar les estrictes lleis sobre els nens actors. Ja que els productors no volien que els televidents sabessin que Michelle era interpretada per diferents nens. Les germanes eren acreditades com a Mary-Kate Ashley Olsen, però després van ser acreditades com a diferents persones.
Poc temps després de la fi de Full House, van retornar a la indústria de l'entreteniment, consolidant el seu paper en Full House i comercialitzant la seva imatge. També van interpretar papers en The Adventures of Mary-kate and Ashley Olsen i el programa a la cadena ABC Two of a Kind (que ara va tornar a l'ABC Family), i també el programa So Litle Time.

## Filmografia
### A la TV per cable

* Mou-te, que això és Nova York (New York Minute) (2004)
* The Chalenge (2003)
* Getting There (2003)
* When In Roma (2001)
* Holiday In The Sun (2001)
* Billboard Dad (1998)

### A la TV

* Full house (1987)
* Switching Goals (1999)
* Passport to Paris (1999)
* How the West Was Fun (1994)
* Double, Double, Toil and Trouble (1993)
* To Grandmother's House We Go (1992)

## Referències

* ↑ Gorman, Jacqueline Laks. The Olsen Twins (en anglès). Gareth Stevens, 2007, p. 9. ISBN 0836881990.

## Enllaços externs

* Lloc web oficial Arxivat 2008-09-24 a Wayback Machine.
* Dualstar Entertainment Group Corporate Website Arxivat 2002-06-30 a Wayback Machine.
# Cill Rónáin

Cill Rónáin (en anglès Kilronan) és un llogaret d'Irlanda, a la Gaeltacht del comtat de Galway, a la província de Connacht. És el principal assentament de l'illa d'Inis Mór, l'illa principal de l'arxipèlag de les Illes Aran. Un servei de ferri uneix l'ila amb Doolin, al Comtat de Clare i amb Ros an Mhíl, al Comtat de Galway. Les principals ocupacions són la pesca i el turisme. També hi ha escoles d'estiu per a aprendre irlandès. Segons el cens de 2011 tenia 297 habitants.

## Miscel·lània

* Se'n fa referència a una cançó de The Magnetic Fields anomenada "Abigail, Belle of Kilronan" de l'àlbum 69 Love Songs.

## Referències

* ↑ «Census 2011 – Population Classified by Area». Central Statistics Office of Ireland.
* ↑ «Compilation of Song Meanings and Liner Notes from the Album 69 Love Songs». Arxivat de l'original el 2011-02-06. [Consulta: 2 maig 2013].
# Eleccions legislatives de Gàmbia de 2022

El 9 d'abril de 2022 es van celebrar a Gàmbia eleccions legislatives a l'Assemblea Nacional, composta per 58 membres.
El Partit Nacional Popular (NPP per les seves sigles en anglès), liderat pel llavors president en funcions Adama Barrow, va guanyar les eleccions. Va establir un govern de coalició tripartit amb el Partit de Reconciliació Nacional (PRN) i l'Aliança per a la Reorientació i la Construcció Patriòtiques (APRC), la qual cosa sumaven un total de 29 escons.
El Partit Democràtic Unit (UDP) es va convertir en el partit més gran de l'oposició, amb 15 escons.

## Referències

* ↑ «Gambia: IEC Announces Date for Legislative Election» (en anglès). AllAfrica, 19-01-2022. [Consulta: 9 abril 2022].
* ↑ «Hon Fabakary Jatta & Hon Seedy Njie takeover Leadership of Sixth Legislature» (en anglès americà). GAINAKO, 17-04-2022. Arxivat de l'original el 2023-03-21. [Consulta: 18 abril 2022].
* ↑ «Ally of ex-Gambian dictator sworn in as parliament speaker» (en anglès americà). Yahoo!. [Consulta: 18 abril 2022].
# Mercat Marsans

El Mercat Marsans és un mercat municipal de Cornellà de Llobregat situat al barri de la Gavarra, a la Plaça de Lluís Marsans i Peix.
L'edifici va ser inaugurat el 25 de setembre de 1960 per tal d'atendre el creixement demogràfic que es va produir a Cornellà a finals de la dècada dels quaranta i principis dels cinquanta, tot esdevenint el segon mercat construït a la ciutat després del Mercat Centre (edificat el 1898). Inicialment constava de 71 parades de diferents productes alimentaris. Fou edificat sobre terrenys de propietat municipal, que havien ocupat l'antic camp de rugbi de Cornellà. Amb anterioritat havien format part d'una finca més gran, i que va pertànyer al banquer barceloní Lluís Marsans i Peix, de qui va prendre nom la plaça i el propi mercat.
Des de fa diversos decennis, els dijous al matí s'instal·len les parades del mercat ambulant setmanal del barri a la zona limítrofa a l'edifici.
* Passadís del mercat.
* Façana sud del mercat.

## Referències

* ↑ «Cornellà de Llobregat: Anunci» (PDF). Butlletí Oficial de la Província de Barcelona, 53, 03-03-2009, pàg. 26.
* ↑ Guaita i Jiménez, Pere. «El mercat, punt d'abastiment de productes frescos i de qualitat». A: L'Abans. Recull Gràfic de Cornellà de Llobregat (1890-1965). El Papiol: Efadós, 2002, p. 607-613. ISBN 84-95550-08-3.
* ↑ Guaita i Jiménez, Pere; Bespín Serrano, J.M.. La Gavarra, l'eixample de Cornellà : crònica del barri i de l'Associació de Veïns. Cornellà de Llobregat: Associació de Veïns La Gavarra, 2005, p. 42.
* ↑ «Mercat Setmanal de Marsans a Cornellà de Llobregat». Mercats setmanals de Catalunya, 01-05-2015. Arxivat de l'original el 30 de desembre 2016. [Consulta: 7 desembre 2016].
# Iermaki

Iermaki (en rus: Ермаки) és un poble de l'óblast de Sverdlovsk, a Rússia, segons el cens del 2010 tenia 67 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Killerpilze

Killerpilze (en català: 'Xampinyons assassins') és un grup de pop rock de Dillingen, Alemanya format el 2002.
Al principi la banda no comptava amb un nom. Aquest va ser acordat durant un sopar. Fabi, el bateria va ordenar una pizza de xampinyons i va comentar «Die sind ja Killer, die Pilze» ('Són assassins, els xampinyons') i basats en aquesta frase li van posar nom a la banda (Killerpilze).

## Història

Amb les seves pròpies cançons de pop-rock, la banda ha guanyat una multitud de fidels fans en la seva pròpia ciutat, país i a Europa. Killerpilze està format pels germans Jo i Fabi al costat del seu amic Max. Anteriorment conformat també pel baixista Schlagi qui va deixar la banda el 2007 per raons personals
Els membres de la banda, van tocar instruments de música clàssica mentre van estar en una escola de música. Schlagi va tocar la trompeta per 10 anys. Jo va tocar el piano, i el seu germà Fabi la trompeta.També Max, va tocar el piano diversos anys.
La primavera del 2006, la seva cançó debut Richtig Scheiße va aconseguir el Top 20 d'Alemanya. El seu segon senzill, Springt hoch, també va aconseguir nombrosos èxits, aconseguint els primers llocs en les llistes de música.
Després van llançar el seu tercer senzill Ich Kann Auch Ohne Dich el 6 d'octubre del 2006 i el seu nombre de fans va créixer ràpidament. Aquests nois entre els 17 i 22 anys van canviar l'escena musical alemanya, en presentar lletres juvenils i amb sentit per als seus fans i nombrosos crítics. Porten el Rock a la sang i han participat en més de 30 festivals de música. La seva gira i DVD van ser èxits instantanis a Alemanya, amb concerts en viu, presentacions especials, etc.
El 2007, van començar la gravació del seu següent àlbum. El següent senzill "Lieb mich Hass mich" ('Estima'm, odia'm') va fer el seu llançament el 13 de juliol i el vídeo va ser llançat dies abans. El següent senzill va ser Ich Brauche Nichts, i va presentar un nou vídeo el 20 d'agost de 2007.
El març de 2007, Schlagi va abandonar la banda per poder-se concentrar millor en els seus estudis i la seva graduació. La banda va agafar un nou baixista per a les presentacions en viu. Només es coneix el seu primer nom: "Benny" i no ha estat presentat com a membre oficial del grup. Max va ser l'encarregat de tocar el baix per als enregistraments en l'estudi.

## Treballs
### Vídeos

* 2006:
- Richtig Scheiße - Springt Hoch - Ich Kann Auch Ohne Dich
* 2007:
- Liebmichhassmich - Ich Brauche Nichts - Stress Im Nightliner - Letzte Minute
* 2010
- Drei
- Am Meer

### Àlbums

* 2004: "Nach Vorne durch die Punkallee"
* 2006: "Invasion der Killerpilze"
* 2006: "Invasion der Killerpilze live DVD"
* 2007: "Mit Pauken und Raketen"
* 2010: "Lautonom" Llançat el 2010.03.19

## Enllaços externs

* Killerpilze - Lloc web oficial
* Myspace
* Killerpilze-Xile
* Fòrum oficial espanyol Arxivat 2009-02-10 a Wayback Machine.
# Masia de Beneta

La Masia de Beneta és una masia del terme municipal de la Torre de Cabdella, a l'antic terme de la Pobleta de Bellveí, al Pallars Jussà. Està situada al sud del terme, a prop de Senterada. Es troba a la dreta del Flamisell i del barranc de Sant Genís, prop de la confluència d'aquests dos cursos d'aigua, al capdavall (sud-est) de la carena de Serra de la Bastida.
Pertany a la masia la capella romànica de Sant Pere Màrtir de la Masia de Beneta. És una masia típica fora del nucli urbà amb una diferència notable entre la façana sud, plena d'obertures per captar la llum i la calor del sol cap on s'obren les habitacions principals, i la façana nord ben tancada només amb algun forat per ventilar.

## Referències

* ↑ «Masia de Beneta». Gran Enciclopèdia Catalana. Barcelona: Grup Enciclopèdia Catalana.
* ↑ Bunyesc Palacín, Josep. Criteris, constructius, energètics i ambientals per intervenir o rehabilitar en zones rurals o de muntanta a partir de l'estudi comparatiu de l'arquitectura tradicional al Pirineu Occidental català i els Alps suïssos. Barcelona: Universitat Politècnica de Catalunya, 2013, p. 16.

## Enllaços externs

* Institut Cartogràfic de Catalunya